
**Zákaz vychádzania a starostlivosť o včely**

Od soboty 24. októbra - do nedele 1. novembra 2020 platí na celom Slovensku zákaz vychádzania - *https://www.teraz.sk/slovensko/lockdown-testovanie-krizovy-stab-clanok.html*.

 Je možné, že zákaz vychádzania sa predĺži min. do 15. 11. 2020, resp. aj dlhšie a to po rozhodnutí Ústredného krízového štábu SR s ohľadom na momentálnu pandemickú situáciu na Slovensku.

Výnimku z uvedeného zákazu vychádzania má okrem iného aj starostlivosť o vlastné hospodárske zvieratá, - teda aj včely. Potvrdenie že sa idete starať o svoje včely získate cez Centrálnu evidenciu hospodárskych zvierat: *www.cehz.sk*

**Postup pri vyhľadávaní fariem zvierat (včelára) nájdete na nasledovnom linku:** *https://www.cehz.sk/bees/VcelyFarmaWeb.action.*

Po prihlásení je nutné vyplniť **Kód farmy** alebo **Registračné číslo včiel** a **Dátum narodenia** alebo **Rodné číslo** (podľa predlohy) a stlačiť **Vyhľadať**. Ak Vám nájde záznam, kliknete naň a dajte si zobraziť **Detaily**.

Detaily Vašej farmy si vytlačte a majte ich pri sebe, keď pôjdete ku Vašim včelám.